Free Download Manager
Få styr på dine downloads med Free Download Manager. Når du klikker for at hente en fil i Internet Explorer, overtager Free Download Manager opgaven. Du kan planlægge overførslen til om aftenen eller natten for at vente på, at internetforbindelsen er ubelastet, eller at du har en lavere minuttakst el. lign. Free Download Manager kan opsplitte filer, der hentes, så du kan udnytte hastigheden på internettet bedst muligt.

Du har desuden mulighed for at skrive kommentarer ud for de enkelte filer, så du ikke behøver at gætte, hvad dwcalc.exe nu er for et program. Du kan få sorteret alle dine downloads ud i forskellige mapper, så spil placeres i én mappe, mens billeder placeres i en anden mappe, og du kan selvfølgelig starte programmerne direkte fra Free Download Manager. Endelig vil programmet lave en liste over overførslerne, hvor du kan holde rede på, hvordan det går, og du kan genoptage overførsler, der blev afbrudt.